open-index/open-wikipedia-markdown huggingface dataset:
Kastell Bienassis

Emañ **Kastell Bienassis** pe **Bien-Assis** e kumun Erge-ar-Mor, e Bro Sant-Brieg, er mervent d'ar vourc'h, nepell diouzh ar mor. 

## Istor
Savet e voe kastell Bienassis er , gant an aotrou Yann Kelenneg hag e vag Jafrez, war douaroù ma oa ur c’hastell koad diagent. E-pad Brezel ar C'hevre e voe distrujet ar c’hastell un tammig, e 1590, met adsavet e voe adalek 1620 gant e berc’henn nevez, Gilles Visdelou.

Goude se e tremenas ar c’hastell etre daouarn perc’henned all, da gentañ kont Lamarck ha da c’houde dug Arenberg, ur priñs eus an Impalaeriezh Santel Roman. Gwerzhet e voe gant hennezh da gont La Ville Théart. Gant ar perc’henn nevez e voe degaset kemmoù er c’hastell hag en trowardroioù : krouiñ a reas un alez vras hag ul louzaoueg. E 1792, pa oa aet ar c’hont da Vro-Saoz da brenañ kezeg, e voe kemeret ar c’hastell gant renerien nevez an Dispac'h gall abalamour ma oa ti un noblañs, graet e voe un toull-bac’h gantañ e-pad ur pennad, ha gwerzhet e voe d’ar jeneral Jean Valletaux da c’houde. Mervel a reas ar jeneral e Brezel Dizalc'hted Spagn, ha tamm-ha-tamm e kouezhas ar c’hastell en ankounac’h en . Gant diskennidi ar jeneral Valletaux e voe gwerzhet d’an amiral Jules de Monjaret de Kerjegu, ur senedour eus Aodoù-an-Hanternoz. Abaoe an amzer-se emañ diskennidi ar familh Kerjegu o vevañ ennañ.

## Ar c’hastell bremañ
En ur stad vat emañ ar c’hastell, annezet ha kempennet m’eo bet atav abaoe ma voe savet, tremen c’hwec’h kantved zo. Daoust ma’z eus lodennoù anezhañ a zo bet savet da vareoù disheñvel ez a d’ober un hollad kempouez ha kaer.

Ar c'hastell, e skalieroù, an nor da vont tre, al liorzh hag an alez zo bet lakaet da vonumant istorel, abaoe miz Eost 1945. An alez vras, a weler pa erruer, zo derv a bep tu dezhi hag un nebeud gwez all ivez. Gant korventenn miz Here 1987 oa bet dispennet kalz a wez met adplantet ez eus bet re all, heñvel outo. O vont gant an alez en em gaver dirak mogerioù ar c’hastell, savet er  ha kempennet er  kantved. Douvezioù leun a zour zo. Ur wech tremenet war ur pont hag aet e-barzh, en em gaver en ur porzh bras, ma weler ur pezh savadur eus ar . Ul lodenn anezhañ zo e giz ar Grennamzer hag ul lodenn all kentoc’h e giz an Azginivelezh, e tu ar c’hornôg. Ur pennad moger kranellet a chom eus mogerioù ar XVvet kantved. Touribelloù ar voger a oa bet savet er XVIIvet kantved pa oa bet adkempennet ar savadur. 

Gweladenniñ a c’haller ar c’hastell, pe ul lodenn anezhañ d’an nebeutañ : ar saloñs bras, ar sal-debriñ, ar gegin, ar chapel, ar marchosi, koulz hag al louzaoueg hag al liorzh.

## Liamm diavaez
*Lec’hienn kastell Bienassis
*Fichenn en diaz Mérimée
Siorrachd Dhùn Bhreatainn an Iar

:*Arabat droukveskañ gant [[Siorrachd Dhùn Bhreatainn an Ear]]*


**Kuzul Siorrachd Dhùn Bhreatainn an Iar** (pe *Comhairle Dhùn Bhreatainn an Iar* e gouezeleg; *West Dunbartonshire* e saozneg) a zo unan eus Kuzulvaoù Bro-Skos. E kêr Dùn Breatann emañ ar sez.
Siorrachd Dhùn Bhreatainn an Ear

:*Arabat droukveskañ gant [[Siorrachd Dhùn Bhreatainn an Iar]]*


**Siorrachd Dhùn Bhreatainn an Ear** (pe *Comhairle Dhùn Bhreatainn an Ear* e gouezeleg; *East Dunbartonshire* e saozneg) a zo unan eus Kuzulvaoù Bro-Skos. E Cair Cheann Tulaich emañ ar sez.
Peairt is Ceann Rois

**Peairt ha Ceann Rois** (*Peairt is Ceann Rois* e gouezeleg; *Perth and Kinross* e saozneg) a zo unan eus *[[Rannadurioù Skos|Council Areas]]* Bro-Skos. Peairt eo ar pennlec'h.

## Notennoù

## Liammoù diavaez
*Lec'hienn ofisiel
St Albans (Hertfordshire)

**St. Albans** ([]) zo ur gêr e kreisteiz kontelezh Hertfordshire, e Bro-Saoz, e tolead-kêrioù *City and District of St. Albans*, war-dro 35&nbsp;km diouzh kreiz Londrez. Ar gêr vras kentañ e oa war an hent roman kozh a gase eus Londrez d'ar gwalarn, ar *[[Watling Street]]*. Ur greizenn genwerzh a bouez eo bet e-pad pell, met deuet eo da vezañ ur bannlev eus Londrez.

## An anv
Kent donedigezh ar Romaned e veze graet *Verlamion*, *Verulam* eus ar gêr gant ar bobl vrezhon Catuvellauni. Da vare ar Romaned e veze graet *[[Verulamium]]* anezhi. Da vare an Angled-ha-Saozon, pa oa bet savet un abati eno, e oa deuet da vezañ *Verlamchester* pe *Wæclingacaester*, ha goude-se e oa bet kemeret ganti an anv norman *Saint Albans*.

Sant Alban a oa ur merzher kristen, an hini kentañ en Enez Vreizh, ha dibennet e voe e war-dro ar bloaz 308, dindan ren an impalaer Diocletianus, en doa gourc'hemennet lakaat d'ar marv an holl gristenien a oa en Impalaeriezh. Savet e voe un abati, hervez ar richenn, el lec'h ma oa bet lakaet ar sant d'ar marv ha diwar anv an abati, *Saint Alban abbey*, e teu anv modern ar gêr.

Hervez E. Ekwall, an anv saoznek a dalv kement ha "kastell roman ar *Waeclingas* (pe poblad ar *Wacols*)".
;Emdroadur an anv
* Pezhioù moneiz Tasciovanus (war dro 20 - 10 kent J.-K.) : VER-, VERL-, VERO-, VERLAMIO, VIR-
* Enskrivadur eus mare Agricola, war dro 79, kavet e 1955 e bruzun, ha lennet : CIVITAS CATU(VEL)LAUNORUM, pe RES PUBLICA VER(ULAMIENSIUM) pe MUNICIPIUM (VER)ULAMIUM. 
* Tacitus, *Annales* XIV, 33 : Municipio VERULAMIO
* Ptolemee II, 3, II : OUROLANION ( = UROLANIUM), ur *polis* (= kêr) ar Gatuvellauni
* AI 4713 (Iter II) : VEROLAMIO
* AI 4768 (Iter VI) : VEROLAMI
* AI 4798 (Iter VIII) : VEROLAMO
* Dizanv Ravenna 10650 : VIROLANIUM
* Bede : *Werlameceaster*, c. 890; *Uaeclingacaestir*; *Waeclingaceaster*
* KCD 672 : *Waetlingaceaster*, 900;
* BCS 264 : *aecclesia sacti Albani*, 782
* Crawf : *sancte Albanes stow*, 1007
* *[[Domesday Book]]* : *Villa S. Albani*
* *[[Kronik angl-ha-saoz]]* : *(aet) Sancte Albane*, 1116

## Liammoù diavaez

* ''St. Albans City & District Council''

## Notennoù
Klotar II

**Klotar II** (584 - 18 a viz Here 629), lesanvet *Klotar Veur* pe *Klotar ar Yaouank*, a voe roue Neustria hag, adalek 613 betek e varv, roue an holl Franked.

## Dimezioù ha bugale
Teir gwech e timezas.
;da Haldetrude, a c'hanas 
* Mérovée, a voe kaset gant Landéric, maer palez Neustria, da vrezeliñ ouzh Aostrazia, hag ouzh ar brezelour Berthoald en Arele en 604, met an daou a varvas en emgann.
* Emma, dimezet en 618 da Eadbald († 640), roue Kent.

; d'ar briñsez Bertrude, meneget hec'h anv en 613 hag en 618, a oa moarvat merc'h da Richomer, patris ar VurgondeD, ha d'e bried Gertrude d'Hamage. Genel a reas da vihanañ:
* Dagobert Iañ (war-dro 605-639), roue ar Franked
ha marteze ivez 
* ur mab all marvet en bihan war-dro 617.
* Berthe, dimezet da Warnachaire († 626), maer palez Bourgogn.

En 618, e timezas da Sichilde, c'hoar da Gomatrude, a zimezas d'e vab Dagobert Iañ, roue ar Franked, ha moarvat ivez c'hoar da Brodulfe (pe Brunulfe), a yelo a-du gant Caribert II. Sichilde était auparavant sa concubine et avait déjà donné naissance à :
* Caribert II († 632), roue Akitania.
Rockfield (Sir Fynwy)

**Rockfield** (*Llanoronwy* a-wechoù e kembraeg) zo ur gêriadenn hag ur barrez e Sir Fynwy, e gevred Kembre. Emañ e biz ar gontelezh, er gwalarn da gêr Drefynwy.

Redek a ra an Afon Mynwy hebioù ar gêriadenn. Gouestlet eo an iliz-parrez da santez Cenedlon, a vije bet merc'h d'ar roue Brychan. Ur feunteun sakr zo e-kichen an iliz.

En implij emañ an anv saoznek *Rockfield* abaoe meur a gantved. Dont a rafe eus un anv gallek *Rocheville*. Pa voe staliet panelloù gant an anv kembraek *Llanoronwy* e voe tud eus ar vro o sevel a-enep ar stumm-se a zeufe eus un anv sant Goronwy hag a vije bet en implij gwechall a-raok donedigezh an Normaned da Gembre. Tennet e voe an anv kembraek, a-benn ar fin, e 2011, goude klemmoù gant tud eus ar gêriadenn.

## Notennoù
Pommerit

**Pommerit** zo un anv-lec'h gallek.

**Pommerit-Jaudy*, e brezhoneg Peurid-ar-Roc'h, kumun eus Treger, e-kichen Landreger.
**Pommerit-le-Vicomte*, e brezhoneg Pañvrid-ar-Beskont, kumun eus Treger, e-kichen Gwengamp.

## Anvioù da dostaat
*Peumerit
*Pommeret
Pont Penn-ar-C'hoad

**Pont Penn-ar-C'hoad** zo ur pont e Penn-ar-C'hoad, e Peurid, e Treger, savet gant Louis Harel de la Noë evit ar gompagnunezh *[[Chemins de Fer des Côtes-du-Nord]]* da reiñ tu d'al linenn-houarn a gas eus Ploueg da Landreger da vezañ dreist un hent e Peurid. 

Un treust zo en e greiz, ha div arc'h en-dro dezhañ.
En ur stad dirapar emañ bremañ.


Image:Le pont du Chef-du-bois 1 - 151011.JPG
Image:Le pont du Chef-du-bois 3 - 151011.JPG
Image:Le pont du Chef-du-bois 4 - 151011.JPG
Image:Le pont du Chef-du-bois 2 - 151011.JPG
Peumerit

**Peumerit** zo un anv-lec'h gallek eus Breizh.

**Peumerit*, a zo Purid e brezhoneg
**Peumerit-Quintin*, a zo Purid-Kintin e brezhoneg

## Pennadoù kar
*Peurid
*Pommeret
*Pommerit
Penn-ar-C'hoad

**Penn-ar-C'hoad** zo anv meur a lec'h e Breizh.

## Lec'hioù
**Penn-ar-C'hoad*, e Peurid, e Treger : maner deuet da vezañ skol labour-douar.
**Pont Penn-ar-C'hoad‎, pont eno

## Tud
**Evnig Penn-ar-C'hoad*, anv-barzh Eujen ar Rouz

## Oberenn
**Penn ar C'hoad*, pezh sonerezh gant Chris Dawson
Purid (disheñvelout)

**Purid** a zo un anv-lec'h brezhonek.
Gallout a ra bezañ:
*Purid, ur gumun er Vro Vigoudenn, e mervent Breizh.
*Purid-Kintin, ur gumun e Kernev-Uhel, e Kreiz-Breizh.

## Anvioù da dostaat
*Peurid-ar-Roc'h, ur gumun e Treger, e-kichen Landreger.
*Pañvrid-ar-Beskont, ur gumun e Treger, e-kichen Gwengamp.
*Peuñvrid, ur gumun e Pentevr, e-kichen Lambal.
Korag-douar treid berr

Ar **c'horag-douar treid berr** (*Brachypteracias leptosomus*) a zo un evn brosezat e Madagaskar. Ar spesad nemetañ eo er genad *Brachypteracias*.

## Liammoù diavaez
Pont ar Yeodi

**Pont ar Yeodi** zo ur pont savet gant Louis Harel de la Noë evit Rouedad Aodoù an Hanternoz dreist ar stêr Yeodi e-kichen ar Roc'h-Derrien.
Le Moribond

**Le Moribond** zo ur ganaouenn c'hallek gant Jacques Brel e 1961.
## E saozneg
Anvet eo bet *Seasons in the Sun* e saozneg, ha kanet e 1963 gant The Kingston Trio en o albom * Time to Think*, e 1968 gant The Fortunes hag e 1970 gant Pearls Before Swine, met ne reas ket berzh neuze ; berzh bras a reas avat pa voe kanet gant Terry Jacks e 1974, dreist-holl e SUA ma voe niverenn 1 ar gwerzhioù brasañ.
Enrollet e oa bet ivez gant The Beach Boys met ne voe ket embannet.{{Daveoù a vank]]

## E svedeg
Anvet eo *Sommar varje dag* e svedeg ha kanet e voe en 1974 gant al laz Vikingarna .

## Liamm diavaez
*Seasons in the Sun
No Milk Today

***No Milk Today*** (*Banne laezh ebet*) zo ur ganaouenn saoznek, savet gant ar sonaozer saoz Graham Gouldman. Kanet ha brudet e voe gant al laz saoz Herman's Hermits pa voe embannet e miz Here 1966 war e bladenn *single*, a-gevret gant ar ganaouenn *[[My Reservation's Been Confirmed]]* en tu B. Sevel a reas betek an niverenn 7 er *charts*. Bloaz goude e voe lakaet war e albom *[[There's a Kind of Hush All Over the World (albom)|There's a Kind of Hush All Over the World]]*.

E 1968 e voe enrollet gant Graham Gouldman war e albom *[[The Graham Gouldman Thing]]*, hag adembannet war ur single. E 2006 edo war albom-dastum 10cc *[[Greatest Hits ... And More]]* a voe Gouldman unan eus diazezerien ar strollad.

## Danvez ar ganaouenn

## Yezhoù all
Gant Les Garçons bouchers e vez kanet *Le beaujolais* war ar memes ton. Diwar ar ganaouenn-se ez eus bet savet un doare brezhonek *Ostiz*, bet embannet e-barzh Al Liamm e 2017.
Feur-emglev Westfalen

**Feur-emglev Westfalen**, pe welloc'h **Feurioù-emglev Westfalen**, pe **Peoc'h Westfalen** a zo feurioù-emglev a voe lakaet fin gante d'ar Brezel Tregont Vloaz ha d'ar Brezel pevar-ugent vloaz d'ar 24 a viz Here 1648. Warne eo diazezet ar « sistem westfalian », troienn savet a-c'houdevezh da ober anv eus ar sistem etrevroadel a oa bet savet diwar ar feurioù-emglev-se.
Rhaglan

**Rhaglan** (*Raglan* e saozneg) zo ur gêriadenn e Sir Fynwy, e gevred Kembre. Emañ hanter-hent etre Trefynwy hag Y Fenni.

Da vare niveradeg 2011 e oa annezet gant  a dud, hag 11,1% anezho a oa kembraegerien.

Brudet eo ar gêriadenn abalamour ma kaver ur c'hastell enni, Kastell Rhaglan, savet er  evit William ap Thomas, ha deuet da vezañ ur monumant istorel hag a vez gweladennet gant e-leizh a douristed.
Lukian Tangi

**Lukian Tangi**, *Lucien Jacques Marie Tanguy* e anv ofisiel, ganet d'an 20 Even 1927 e Plogastell-Sant-Jermen ha marvet d'ar 17 Ebrel 2001 e Laval, zo ur skrivagner brezhonek. Gounezet en deus Priz Langleiz 1987 gant e levr *Per, Jakez, Yann hag ar re all*.

Kelenn a rae ar jedoniezh e Laval.

*«Kizidik ha fromus pa gont planedenn "Paotrig ar baraer", fentus ha goapaus peurvuiañ ha buhezek bepred, ar C'hernevad Lukian Tangi a skriv en ur yezh poblek ha pinvidik.»*

## Levrlennadur
### Levrioù
* *Per, Jakez, Yann hag ar re all*, Al Liamm, 1988 (ISBN 2-7368-0022-2). Danevelloù. Priz Langleiz.

### Pennadoù
*Er gelaouenn Al Liamm

## Liammoù diavaez
* Un evezhiadenn gant ul lennerez

## Notennoù ha daveoù
Gobi

Ar **Gobi** a zo ur gouelec'h bras eus Azia ar Reter. Eil dezerzh brasañ ar bed eo, en tu-hont da 1,3 milion a gilometradoù-karrez dindanañ.

## Gweledva

Image:OmnogoviLandscape.jpg|E rannvro Ömnögovi,Mongolia
Image:Gobi_desert_near_Dunhuang.jpg|E-kichen Dunhuang,Sina
Image:Gobi_Desert.jpg|E Rannvro Emren Mongolia,Sina
Image:Gobi_Sand_Dunes.jpg|E Khongorïïn Els,Mongolia
Image:Khongoryn_Els_sand_dunes.jpg|E Khongorïïn Els ivez


## Pennadoù kar
* Zud
Joost

**Jost** pe **Joost** zo un anv-bihan izelvroek, deuet eus ar brezhoneg.

## Gerdarzh
Dont a ra eus an anv-bihan brezhonek Judoc, pe eus ar stumm latin anezhañ, Judocus, anv ur sant brezhon eus ar VIIvet kantved. Judocus → Josse → Joos → Joost. An dibenn -t zo ur perzh eus rannyezhoù izelvroek zo. 

A-wechoù e lavarer e teufe eus an anv latin Justus. En izelvroeg e tistager [ˈjoːst], en afrikaneg [ˈjust].

## Yezhoù all
**Judocus* e latin
*Josse, e galleg

## Tud
*Joost van Lalaing, gouarnour an Izelvroioù
*Joost van den Vondel (1587 -1679), skrivagner izelvroek.
* Joost Schmidt (1893-1948) arzour alaman, eus ar Bauhaus.
Ar Mell Irvinenn

**Ar Mell [[Irvin|Irvinenn]]** (Репка, *repka*, e ruseg) zo ur gontadenn-bobl eus Rusia, embannet e 1863 gant Aleksandr Afanasiev en e levr *[[Narodnye russkie skazki]]*.

Ur gontadenn war-gresk eo, gant un tad-kozh hag en deus hadet un irvinenn hag a deu da vezañ ken bras ma n'hall ket he zennañ e-unan. Neuze e c'houlenn sikour digant ar vamm-gozh, digant ar verc'h, digant ar c'hazh, digant al logodenn.

E ruseg e teu un tamm eus plijadur ar gontadenn gant ar glotenn *ka* en anvioù: *repka* (irvinenn), *dedka* (tad-kozh), *babka* (mamm-gozh), *vnuchka* (merc'h-vihan), *zhuchka* (kiez), *koshka* (kazhez), *myshka* (logodenn).

Doareoù all eus ar gontadenn zo bet aozet gant Konstantin Ushinsky (1864), Vladimir Dal (1870), hag Aleksey Nikolayevich Tolstoy (1940).

## E brezhoneg
Savet eo bet ar skrid brezhonek gant Mark Kerrain hag embannet eo bet ar gontadenn gant Sav-Heol e 2011, skeudennaouet gant Mael Vérot.
Jacqueline Le Guen

**Jacqueline Le Guen**, gwreg Patrick Lecaudey, a zo ur Vreizhadez o chom e Poissy, e rannvro Pariz, abaoe 1958. Ganet eo bet e 1948. Gant he gwaz hag o fevar bugel e laka startijenn e Kelc'h Poissy, Mibien ar Mor. E-pad ar vakañsoù e kemeront perzh e Kelc'h Sarzhav. Unan eus a re e karg eus Kendalc'h e Bro-Bariz eo. Merourez stal Coop Breizh Pariz eo abaoe 1973. Resevet he deus Kolier an Erminig e 2014 e Naoned.

#### Mammennoù
* Skol-Uhel ar Vro.
Barcelona (disheñvelout)

**Barcelona** a c'hall bezañ:
*Barcelona, kêr-benn Katalonia hag ar Broioù Katalanek, ur gêr vras e reter Ledenez Iberia
**FC Barcelona, ur skipailh mell-droad eus kêr
*Proviñs Barcelona, ur proviñs e Kumuniezh Emren Katalonia
*Barcelona (Venezuela), kêr-benn stad Anzóategui e Venezuela
*Barcelona (Filipinez), ur gêr e Filipinez
*Anv saoznek Krows Trevelowen e Kernev-Veur

## Anvioù da dostaat
*Barcellona Pozzo di Gotto ur gêr en Italia
*Barçalona de Gers, ur gumun en Okitania
Roub' al-C'hali

Ar **Roub' al-C'hali** (arabeg : **الربع الخالي**, *ar-Rubʿ al-Ḫālī*, "ar c'hard goullo") zo ur gouelec'h bras e Ledenez Arabia. Ar brasañ dezerzh traezh eus ar bed eo, en tu-hont da  a gilometradoù-karrez dindanañ.

Rub_al_Khali_001.JPG|Kompezennoù grouan gronnet gant erinoù traezh
Rub_al_Khali_002.JPG|Erinoù
Rub al khali sunset Nov 2007.jpg|Kuzh-heolen Arabia Saoudat
Y Fenni

**Y Fenni** (pe *Abergavenny* e saozneg) zo ur gêr vihan eus Sir Fynwy, e gevred Kembre. Emañ 25 km er c'hornôg da Drefynwy ha tost da 10&nbsp;km er mervent d'an harzoù etre Kembre ha Bro-Saoz. Lesanvet e vez "Porth i Gymru" pe "Gateway to Wales" (dor Kembre). 

Poblet e oa Y Fenni gant  a dud e 2011, ha 9,7% anezho a oa kembraegerien.

Evel m'en diskouez an anv saoznek emañ ar gêr e kember div stêr, ar Gafenni hag ar Wysg. Tro-dro d'Y Fenni ez eus torgennoù a dap tost da 600 m uhelder hag a zo uhelennoù diwezhañ aradennad ar Bannau Brycheiniog, er reter. 

En amzer an Impalaeriezh Roman e oa Y Fenni ur greizenn a bouez dija, er vro annezet gant pobl ar Silures. Diwezhatoc'h, er Grennamzer, e teuas da vezañ ur gêr a bouez evit ar c'henwerzh, war harzoù Kembre. Gwelet a reer c'hoazh dismantroù ur c'hastell savet da vare donedigezh an Normaned.

En Y Fenni e voe aozet Eisteddfod Vroadel Kembre e 1838, e 1913 hag e 2016. E-skeud Eisteddfod 1838 e voe aozet ur *C'hendalc'h Etrekeltiek*, gant tud deuet eus Breizh evel Kervarker, kalz a-raok ma voe roet lañs da vat d'ar C'hendalc'hioù Keltiek.

## Monumantoù

Abergavenny Castle (3374855).jpg|Kastell Abergavenny e 1807
Castell y Fenni - 20180704-02.jpg|Kastell Y Fenni e 2018
Abergavenny.jpg|Kreiz kêr
Usk Bridge, Abergavenny - geograph.org.uk - 2177285.jpg|Usk Bridge
Pen-y-gaer Roman Fort - geograph.org.uk - 354841.jpg|Pen y gaer (Penn ar c'hreñvlech)


## Anv
A. **Gobannium**

- Rivet & Smith, p. 369

* I.A. 4846 (Iter XII) : **GOBANNIO**
* Ravenna 10625 : **BANNIO**

Talvoudegezh : **gobann* : Welsh *gof* = smith; Irish *goba*, gobann (brehoneg : gov). Diwar staliadurioù houarn war dro ar stêr

B. **Abergavenny, Abergefenni, Y Fenni**

- Eilert Ekwall, p. 1

* **Abergavenni**, 1175, Annales Cambriae
* **Abergenenni**, 1191 Giraldi Cambresis Opera
* **Bergaven**', 1291 Taxatio ecclesiastica

- *"Aber is Welsh for 'confluence, mouth of a river' and refers to the confluence of the Gavenny with the Usk"*

## Gevelliñ
* 
* 
*
Petre Ispirescu

**Petre Ispirescu** ( [ˈpetre ispiˈresku]; 1830 – 1887) a oa un embanner ha gwerinoniour roumanek. Embannet en deus kontadennoù pobl roumanek, diwar skouer an Alamaned Grimm hag ar Rus Aleksandr Afanasiev.
Égypte : 1156 av. J.-C. - L'Énigme de la tombe royale

***Égypte : 1156 av. J.-C. - L'Énigme de la tombe royale*** ("Egipt : 1156 kt JK - kudenn ar bez roueel") zo ur c'hoari video savet gant Cryo Interactive hag embannet e 1997.

## Sinopsiz
Peogwir eo bet tamallet d'e dad bezañ preizhet bez ar faraon Seti Iañ ez enklask Ramose, un teban yaouank, evit e wennañ.

Diouzh noz en em gav dirak bez ar faraon, ha gant harp darn eus ar skipailh a vez o kleuziañ hag o kinklañ ar bez e kav ur maen, warnañ un tres eus ar bez ha skeuden ur marmouz ; arouez Hori, unan eus an dreserien o deus labouret er bez, eo ar marmouz-se.
Mont a ra Ramosé da enklask e Set Ma'at her imenty Ouaset, kêriadenn an artizaned a labour e bezioù ar faraoned, da welet Hori ; siwazh, marv eo hennezh, muntret en e gav. Diwar ar prouennoù a gaver war lec'h ar muntr e tamaller an torfed d'ur c'halvez a zo aet da stal-labour ar valzamerien.

Antronoz e ya Ramose d'ar stal-se, ma tizolo un irienn ledanoc'h. Dre widre e teu a-benn da dremen evit unan eus ar gavailherien. Ganto ec'h eo ambrouget betek ur bez ma c'hoarvez obidoù un denjentil.
Diskenn a ra Ramose er gambr-vez m'en em gav enmuret, met dont a ra a-benn da ziflipañ dre ur riboul a gas d'ur bez all a zo war sevel evit un denjentil all, Panehesy e anv ; eno ez eus ul leñverez ouzh e c'hortoz. Kaset eo Ramose ganti betek kenkiz an denjentil, en deus aozet ur gouel bras.

Dre c'hoari ar c'houviad e teu Ramose a-benn da gavout un tres eus sal peuliaouk azeuldi Ra e Karnak. Goude-se e tiflip a-zirak fulor Panehesy.
En azeuldi e tizolo tammoù eus ar preizh, ha teulioù a daol ar bec'h war Ptahnefer, un den tost d'ar faraon. Didamallet eo e dad neuze.

## Gweladenn ha holloueziadur
Er mod "gweladenn" e c'heller furchal al lec'hioù en ur c'hellout dastum ditouroù diwar-benn Egipt mar kliker pa dro al linker da bik-goulennata. Dre-se e c'haller tizhout un diaz-ditouroù a zo rannet e pemp rummad : an Douar, an Amzer, an Dud, Faraon hag an Doueed. Ur pennad berr hag ur skeudenn zo war pep fichenn.

## ''[[Gameplay]]'' hag endro
Evel ar c'hoarioù *[[Versailles 1685 : Complot à la Cour du Roi Soleil|Versailles]]* ha *[[Chine : Intrigue dans la Cité Interdite|Chine]]* ec'h eo *Égypte* savet gant an deknologiezh *"Omni 3D"* a ro tro da welet an endro war 360° pa chomer difiñv en ul lec'h.
Sonerezh Egipt a-vremañ a ya d'ober son ar c'hoari (*Egypt : Music of the Nile from the Desert to the Sea*, Virgin Records, 1997).
Tatha

An **Tatha** (*River Tay* e saozneg) eo ar stêr hirañ e Bro-Skos gant 188 km a hed. Eieniñ a ra e-harz ar Beinn Laoigh ha redek war-zu ar reter a-dreuz an Uheldirioù, dre Loch Dochard, Loch Iubhair ha Loch Tatha, ha mont goude betek kêr Peairt m'emañ hec'h aber, hag en em deuler el Linne Tatha ("(mor)lenn Tatha"), a zigor war Mor an Hanternoz.

## Kêrioù war an Tatha
* Bruach Tatha
* Dùn Dèagh
* Peairt
* Sgàin

## Adstêrioù
* Abhainn Teamhail
* Abhainn Ile
* Uisge Amain
* Uisge Eireann
* Abhainn Breamhainn

## Liammoù diavaez
Llanofer

**Llanofer** (skrivet *Llanover* e saozneg) zo ur gêriadenn e Sir Fynwy, e gevret Kembre. Emañ er c'hreisteiz da Y Fenni. 

Da vare niveradeg 2011 e oa poblet Llanofer gant  a dud ha 7,6% anezho a oa kembraegerien.

Anavezet eo anv Llanofer abalamour da Augusta Hall, Itron Llanofer, genidik alese ha brudet en istor dre ma harpas lennegezh ha yezh Kembre en . Degemer a reas en he zi tud evel Charlotte Guest, Thomas Price (Carnhuanawc), Kervarker (pa voe graet ur C'hendalc'h Etrekeltiek kentañ, e 1838), ha tud all c'hoazh.

Penelope Clarke, gwreg ar politikour gall François Fillon, zo genidik eus Llanofer.

## Notennoù
Joko Widodo

**Joko Widodo** (ganet d’an 21 a viz Mezheven 1961) zo ur politikour eus Indonezia. Prezidant e vro eo, ar 7vet hini en istor ar stad. Ezel eo eus ar Partai Demokrasi Indonesia Perjuangan (PDIP) ha maer Surakarta e voe etre 2005 ha 2012 ha gouarnour Jakarta eus 2012 da 2014. Dilennet e oa bet da brezidant ar Republik e miz Gouere 2014, da gemer lec'h Susilo Bambang Yudhoyono. Emañ en e garg abaoe an 20 a viz Here 2014.
Brisbane (disheñvelout)

**Brisbane** a c'hall bezañ:

## Lec'hioù

###### 
*Brisbane, kêr-benn ha kêr vrasañ stad Queensland
*Brisbane, ur stêr e stad Queensland

###### 
*Brisbane, ur gêr vihan e Kalifornia

### Loar
*Brisbane, ur c'hrater war al Loar

## Tud
*Sir Thomas Makdougall Brisbane (1773-1860), soudard, gouarnour ha steredoniour skosat
Circuit du Souvenir

**Circuit du Souvenir** (*Troiad an Eñvor*) zo un hentad lec'hioù-koun eus ar Brezel-bed kentañ etre Péronne hag Albert war hed 92 km. Liammañ a ra ar pennañ lec'hiadoù eus Emgann ar Somme hag ivez eus Argadenn an Nevezhañv hag Argadenn ar C'hant deiz.

## Liammoù diavaez
*Lec'hienn
Péronne

**Péronne** zo ur gumun eus departamant ar Somme (Bro-C'hall).
## Istor
## Monumantoù ha traoù heverk
## Douaroniezh
## Emdroadur ar boblañs
## Tud
## Liammoù diavaez
## Dave ha notennoù
Péronne (disheñvelout)

**Péronne** a c'hall bezañ:
*Péronne, ur gêr en departement Somme e Bro-C'hall
*Péronne, ur gumun en departamant Saône-et-Loire, e Bro-C'hall
Hag ivez
*Péronne-en-Mélantois, ur gumun en departamant Nord e Bro-C'hall
Llanddewi Nant Hodni

::*Ur pennad *Llanddewi* zo ivez.*

**Llanddewi Nant Hodni** pe **Llanddewi Nant Honddu** (a-wechoù **Llanhonddu** pe **Llanhodni**; *Llanthony* e saozneg) zo ur gêriadenn vihan eus Sir Fynwy, e gevred Kembre. Emañ en hanternoz da Y Fenni, e gwalarn ar gontelezh, war an hent a gas da g-Capel-y-ffin hag Y Gelli Gandryll e kontelezh Powys. War lez ar stêr Honddu emañ.

Emañ ar gêriadenn en draoñienn digenvez anvet Dyffryn Ewias, war harzoù reter ar Mynydd Du ha Park Broadel Bannau Brycheiniog. 

E-kichen ar gêriadenn emañ dismantroù Prioldi Llanddewi Nant Hodni, savet gant an aotrou William de Lacy, aotrou broig Ewias, e deroù an . A-raok ar mare-se dija e oa ur peniti keltiek eno. Tremen a reas Giraldus Cambrensis, arc'hdiagon Brycheiniog, dre ar prioldi e 1188 ha kontañ a ra e voe savet ar peniti gant daou benitiour kembreat. *Llan Nant Hodni*, hag a yeas diwezhatoc'h da *Llantoni*, e oa anv ar prioldi nevez, ha se eo orin stumm saoznek anv ar gêriadenn hiziv (*Llanthony*).
Murasaki Shikibu

**Murasaki Shikibu** (紫式部) a oa ur skrivagnerez hag ur varzhez japanat, plac'h-enor e lez an impalaer, ganet e Kyoto war-dro ar bloavezh 978 ha brudet gant he romant *[[Genji Monogatari]]*.

## Oberennoù
* *[[Genji Monogatari]]*, romant (XIvet kantved)
* *[[Deizlevr Murasaki Shikibu]]* (1008-1010)

## Liammoù diavaez
* Murasaki Shikibu Encyclopædia Universalis
Argadenn an Nevezhañv

**Argadenn an Nevezhañv** a zo un argadenn ag ar Brezel-bed kentañ. Armeoù Breizh-Veur, ar C'hommonwealth, Bro-C'hall, S.U.A., Italia ha Portugal a glaskas tremen a-dreuz linennoù arme Alamagn. Kregiñ a reas d'an 21 a viz Meurzh 1918 hag echuiñ a reas d'an 18 a viz Gouere 1918.

## Dave ha notennoù
Gustave Doré

**Gustave Doré**, ganet e Straßburg d'ar 6 a viz Genver 1832 (e Rouantelezh Frañs d'an ampoent) ha marvet e Pariz d'an 23 a viz Genver 1883 (e Republik Frañs d'an ampoent), a oa ur skeudennour, un engravour, ul livour hag ur c'hizellour elzasat, brudet bras en e amzer.

## Liammoù diavaez
Caer-went

**Caer-went** (pe **Caerwent**) zo ur gêriadenn hag ur gumuniezh e Sir Fynwy, e gevred Kembre. Emañ er c'hornôg er gêr Cas-gwent ha 18 km er reter g-Casnewydd.

Da vare niveradeg 2011 e oa annezet gant  a dud hag 8,7% anezho a oa kembraegerien.

Pa voe aloubet bro ar Silured gant ar Romaned, e voe savet ur gêr nevez gant an alouberien. *Venta Silurum* e oa anv ar gêr-se, krouet goude ar bloavezh 78 gant ar gouarnour roman Sextus Julius Frontinus. A-raok e oa ur c'hreñvlec'h a bouez gant ar Silured, nepell, e Coed Llanmelin. *Venta Silurum* eo ar gêr roman a ouier ar muiañ a draoù diwar he fenn e Kembre, hag an eil kêr roman anavezetañ eo e Breizh-Veur goude *Calleva Atrebatum* (Silchester).
Irkoutsk

**Irkoutsk** (Иркутск e rusianeg, distaget ) a zo unan eus kêrioù brasañ Siberia. Pennlec'h Oblast Irkoutsk eo ha  a dud a oa o vevañ enni e 2013. 

## Douaroniezh
Emañ Irkoutsk 55 km eus ribloù Su al Lenn Baikal ha 182 km eus an harzoù gant Mongolia. E kember ar stêrioù Angara hag Irkout emañ, tennañ a ra he anv eus ar stêr diwezhañ-mañ.

Graet eo ar vro gant torgennoù goloet gant taiga Siberia ar reter, pa'z eo gweledva Siberia ar c'hôrnog ur stepenn digor ha kompez. 

## Istor
Ur c'hontouer evit ober kenwerzh ar feurioù gant ar vBouriated a voe savet e 1652. En em staliañ a reas Kozaked eno. Statud ur gêr a voe roet da Irkoutsk e 1686. Ezporzhiet e veze aour, ivor ar vammouted ha sebelinez da Vro-Sina. 

Er XIXvet kantved e teue kalz marc'hadourien ha klaskerien aour da glask dastum danvez. An Tsared a gase ar brizonidi hag an eneberien bolitikel da labourat er houarnegi . Un tan-gwall a zistrujas ar gêr e 1879 hag adsavet e voe gant tiez e mein. E 1917 e c'hoarvezas stourmoù gwadek etre ar re wenn hag ar re ruz. Andishaet e oa Aleksandr Koltchak, penn an arme enepbolchevik, e Irkoutsk e 1920.

## Demografiezh

## Hin
Etre un hin izarktikel ha kevandirel emañ Irkoutsk. Miz Gouere eo an hini tommañ (gwerzverk keitat 18°C) ha miz Genver an hini yenañ (gwerzverk keitat -19°C).

## Tud vrudet
Bet ganet en Irkoutsk :
* Valéry Inkijinoff (1895-1973) aktour gall
* Mikhail Romm (1901-1971) filmaozer
* Natalia Saz (1903-1993), leurennerez
* Rudolf Noureev (1938-1993) dañsour steredenn, korollour
* Andrei Guelassimov (1965–) skrivagner
* Ivan Vyrypaev (1974–) senariour, leurenner, filmaozer, aktour
* Daria Dmitrieva (1993–) jiminasour
* Nina Kraviz (1981–) disk jockey
* Denis Matsouiev (1975-) pianoour
Bet marvet en Irkoutsk :
* Ivan Alexandrovitch Khoudiakov (1842-1876) folklorour ha dispac'hour

## Liammoù diavaez

* Lec'hienn ofisiel kêr
Kentañ Levr ar Rouaned

**Kentañ Levr ar Rouaned** zo unan eus levrioù ar Bibl, e-touez Levrioù ar Brofeded er Bibl hebraek, e-touez al levrioù istorel evit ar gatoliked. Gant Eil Levr ar Rouaned ez ae d'ober un hollad, Levr ar Rouaned, a voe rannet da-goulz Bibl an Dek ha Tri-Ugent.

En daou Levr ar Rouaned eo kontet istor Israel abaoe emsavadeg Adonias (Adonija), pevare mab ar roue David (war-dro 1015 kent JK) betek ma voe bac'het pobl Yehouda (war-dro 586 kent JK). 
* Da ziwall : er Vulgat e vez kontet Kentañ Levr Shmouel hag Eil Levr Shmouel e-giz Kentañ Levr ar Rouaned hag Eil Levr ar Rouaned. Dre se, an daou levr meneget amañ a zo er Vulgat trede ha pevare levr ar Rouaned.

## Notennoù
Battlefield 1942

**Battlefield 1942** zo ur c'hoari tenn a-stroll gant un aergelc'h Eil Brezel-bed.

Batllefield 1942 eo ar c'hoari kentañ eus an heulienn Battlefield Serie. Embannet e oa bet evit ar wech kentañ d'an 20 a viz Here 2002. 

Krouet ez eo bet gant an embregerezh Digital Illusions CE hag embannet gant Electronics Arts pe EA Games. Hiziv an deiz e vez kavet an tu d'e bellgargañ digoust war al lec'hienn Origin. 
Lakaet ez eus bet ivez un ouzhpennadenn dezhañ evit c'hoari gant botoù en ur vezañ neuze e-unan penn.

## Istor ar c'hoari

Ar c'hoari en deus un aergelc'h a eil brezel-bed resis ar bloavezh 1942. Daou du a zo da choaz :

* ar Gevredidi gant Bro-Saoz hag Amerika 
* 
* an Hael gant Impalaeriezh Japan, Alamagn an Trede Reich.

## Aergelc'h ar c'hoari

Klasket ez eus bet gant saverien ar c'hoari da gaout ur c'hempouezh etre dudi ar c'hoari tenn met ivez istor an Eil Brezel-bed. kemet-mañ tra ma vize adal diaz ar c'hartennoù c'hoari hag a zo lec'hioù gwir bet emgann eno pe a-fed dafar hag armoù.

Tachennoù emgann dre holl an Eil Brezel-bed:

Brezel en Afrika an norzh

* Battleaxe
* Tobrouk
* Gazala
* El Alamein

Brezel er meurvor Habask

* Wake
* Midway
* Guadalcanal
* Iwo Jima

Brezel e reter Europa

* Stalingrad
* Koursk
* Karkhov
* Berlin

Brezel e kornôg Europa

* Omaha Beach
* Brezel an harzoù
* Market Garden
* Emgann an Ardennes

## Tro-dro ar c'hoari

Kalz degasoù gant ar c'hoarierien a zo bet da **Battlefield 1942**: kartennoù-nevez, kartennoù adsavet, armoù pe harozed evel Saburo Sakai ar blenier kirri-nij japanaat pe c'hoazh Hans Ulrich Rudel ar blenier kirri-nij Alaman.

Gant ar meziant Battlecraft hag a zo roet gant ar c'hoari ha tra ma vezer barrek a-walc'h e vez tu da sevel kartennoù, dilhadoù, armoù.
Lod c'hoarierien o d'eus bet savet ouzhpennadurioù ledan anezho o vont betek adstummañ ar c'hoari en e fezh evel Forgotten Hope, Battlefield 1914-1918, Desert Combat...

## Ouzhpennadurioù

Ouzhpennadurioù a zo bet d'ar c'hoari **Battlefield 1942** gant EA Games:

* Battlefield 1942 : Kampagn Italia
* Battlefield 1942 : Armoù-kuzh

## Liammoù diavaez
* Lec'hienn ofisiel Battlefield-1942
* Filmig digoradur ar c'hoari Battlefield 1942 
* Filmig o kinnig ar c'hoari Battlefield 1942
Fear and Desire

***Fear and Desire*** (*Aon ha c'hoant* e brezhoneg) zo ur film brezel saoznek, sevenet e gwenn ha du gant ar filmaozour stadunanat Stanley Kubrick e 1953.

Kentañ film hir Kubrick eo ***Fear and Desire*** ha kentañ hini an aktour Paul Mazursky (a yeas da sevener brudet-mat adalek 1969). Savet da-heul an tri zeulfilm berr *[[Day of the Fight]]*, *[[Flying Padre]]* ha *[[The Seafarers]]* e voe anvet *The Trap* ha *The Shape of Fear* kent tapout e ditl da vat. Dilezel a reas Kubrick e vicher a luc'hskeudenner er gelaouenn *[[Look]]* evit kas e raktres da benn.

Arc'hantaouet berr ***Fear and Desire*** (pemzek den en holl) e kavas da Gubrick e oa e film unan amatour ha netra ken all. Ma reas e soñj distrujañ an darn vrasañ eus an eiladoù anezhañ. Adsavet e voe an oberenn diwar un eilad orin, bet kavet dre zegouezh e 2010.

Gant ar film brezel-mañ e krogas Stanley Kubrick gant unan eus e zodennoù pennañ — ur strollad soudarded rediet d'ober dibaboù — a vo adkavet diwezhatoc'h e *[[Paths of Glory (film)|Paths of Glory]]* (1957) ha *[[Full Metal Jacket]]*.

## Fichenn deknikel
* Doare : Brezel, Drama,
* Skoazeller-sevener : Robert Dierks,
* Senario : Howard Sackler,
* Kevredad produiñ : Stanley Kubrick,
* Produourien : Stanley Kubrick ha Martin Perveler,
* Dasparzhet gant : Joseph Burstyn,
* Rener ar skeudenniñ : Stanley Kubrick,
* Ijinour ar son : Stanley Kubrick,
* Aozer ar sonerezh orin : Gerald Fried,
* Kinklour : Herbert Lebowitz,
* Farder : Chet Fabian,
* Frammer : Stanley Kubrick,
* Prantad filmañ : 1951,
* Lec'hioù filmañ : San Gabriel Mountains (Kalifornia),
* Deiziadoù dont er-maez :
** 1953 : 31 a viz Meurzh (New York), 1añ a viz Ebrel ( Stadoù-Unanet),
** 2008 : 20 a viz Du (*Paura e desiderio* ),
** 2012 : 14 a viz Du (doare adsavet ),
** 2013 : 13 a viz Meurzh (film DVD ), 3 a viz Mae (), 20 a viz Du (da-geñver 26 Panorama of European Cinema en Aten),
** 2014 : 29 a viz Genver (film DVD ), 7 a viz Eost ().
* Padelezh : 62'.

## An danvez
E-pad ur brezel diwar faltazi : ur gedred pevar soudard a chom sac'het en tu-hont da linennoù an enebourien goude bezañ kouezhet o c'harr-nij eno.

## Roll ar gomedianed
* Frank Silvera : ar serjant Mac,
* Paul Mazursky : ar soudard Sidney,
* Kenneth Harp : al letanant Corby/ar jeneral,
* Steve Coit : ar soudard Fletcher/ar c'habiten,
* Virginia Leith : ar plac'h,
* David Allen : mouezh an daneveller.

## Liammoù diavaez
* '''''Fear and Desire''''' war Internet Movie Database
* Tañvadenn ar film adsavet

## Notennoù ha daveennoù
Funds

Ar **funds** a zo un doare moneizh elektronek evit ar c'hoarioù elektronek. Adal ur c'hoari digoust enlinenn (Free-to-play)e vez kavet an tu da brenañ seurt moneiz evit mont buanoc'h etrezek live uhelañ ar c'hoarier.

An tu a zo ivez da gaout dre al lusk-se binvioù stourm ha na vez ket tu kaout dre mont gant an hent digoust. Roet e oa bet lamm d'ar moneiz Funds pa voe lazhet ar c'hoari Battlefieldplayforfree gant EA Games d'ar 14 a viz Gouere 2015, da 6 eur noz.
## Prenañ funds
Meur a zoare a zo da brenañ danvez **funds**:
* Dre hanterenn e gartenn-baeañ
* Dre hanterenn e bellgomz hezoug o lakaat e amzer pellgomz da vont da vezañ eskemmet gant moneiz elektronek.
* Dre hanterenn ar sistem paeañ enlinenn Paypal
## Liammoù diavaez
* Lec'hienn EA funds
## Notennoù ha daveennoù
PayPal

**PayPal** a zo un doare eskemm ha paeañ enlinenn.

Memes ma vez implijet gwir moneiz evit paeañ dre hanterouriezh PayPal ez eo gwelet e-keñver ar Gwir evel ur moneiz elektronek.

PayPal Europa a zo staliet en Luksembourg dindan stumm un ti prestiñ arc'hant.

## Istor PayPal

En 2012 PayPal en deus roet lañs da Paypal Here, un doare eskemm ha paeañ dre hanterouriezh ar pellgomzioù hezoug.

## Liammoù diavaez
* Lec'hienn PayPal
* Paypal here lec'hienn Lec'hienn Paypal Here
Battlefield (heuliad c'hoarioù video)

## Battlefield

Ur ger saoznek eo **Battlefield** hag a dalvez tachenn emgann.

Bez eo un heuliad c'hoarioù video mil anavezet anvet *the Battlefield Serie*. C'hoari tennoù a ya d'ober an heuliad o kaout da zigentañ aergelc'hioù istorel ha gant an amzer aergelc'hioù pe skiant-faltazi pe a-vremañ. Sevenet ez eo ar c'hoarioù gant ar studio Digital illusions Ce hag embannet gant Electronic Arts (EA games studio). 

Krog eo an heuliad gant Battlefield 1942 ur c'hoari gant un aergelc'h istorel d'eus an eil brezel-bed. 
N'eo ket nemet ur c'hoari tenn da c'hoari e-unan met dreist-holl ez eo bet savet evit ma vije c'hoariet gant meur a zen pe dre ur rouedad lec'hel (Lan) pe dre ar rouedad internet. An heuliad en deus graet berzh bras hag a gendalc'h hiziv an deiz c'hoazh.

## Doare ar c'hoari
Kartennoù ramzel, kirri a-bep seurt hag ur rediñ da c'hoari a-stroll setu diaz an heuliad.
Daou skipailh o stourm da vezañ mestr an tachenn. Pep ezel d'ur skipailh a c'hell kemer ur garg disheñvel: medisin, sklerijenner, ijinour, soudard.
Meur a zoare tachenn emgann hervez ar gartenn choazet a zo.

## Doareoù c'hoari
 
* *[[Trapañ ar banielloù]]* : Lec'h ma vez ret bezañ mestr war ar muiañ a banielloù evit gounit. 

* *[[Karmouch]]* : Amañ vez ret lazhañ ar muiañ a dud er skipailh enebour da c'hounez. 

* *[[Bountañ]]* : Lec'h ma vez ret tizhout ha tarzhañ urzhiataerezhioù araok ma vefe skipailh an tagerien da 0 tiked o kregiñ gant 10 anezho. Ur wech tarzhet an urzhiataerezhioù er poentoù A hag B e vez digoret tammoù nevez d'ar c'hartennoù. Ma gouez tikedoù ar skipailh tager da 0 ez eo kollet ganti met ma teu a-benn da darzhañ teir gwech diouzh renk ar poentoù radio ez eo trec'h.

## Battlefield an heuliad

* Battlefield 1942
* 
* Battlefield Vietnam
* 
* Battlefield 2
* 
* Battlefield 2142
* 
* Battlefield 2 : Modern Combat
* 
* Battlefield: Bad Company
* 
* Battlefield Heroes
* 
* Battlefield play4free
* 
* Battlefield 1943
* 
* Battlefield: Bad Compagny 2
* 
* Battlefield 3
* 
* Battlefield 4
* 
* Battlefield Hardline
* 
* Battlefield 1
* 
* Battlefield 6

## Liammoù diavaez
* Battlefield play4free
* EA games FR
Mochdre (Conwy)

**Mochdre** zo ur gêriadenn hag ur gumuniezh e Sir Conwy, e hanternoz Kembre. Emañ er c'hornôg da Vae Colwyn. Betek miz Ebrel 1974 e oa ul lodenn eus distrig kêr Bae Colwyn. Bremañ ez eo ur gumuniezh distag.

Poblet e oa gant  a annezidi e 2011 ha 22,5% anezho a oa kembragerien hervez niveradeg ar bloavezh-se.

Emañ Mochdre e parrez Llangystennin, hag er gêriadenn emañ an iliz-parrez, un iliz kozh eus ar Grennamzer. Hervez ar richenn e voe savet war diazezoù ar c'hentañ iliz katolik bet savet e Kembre.

Ur gêriadenn vras eo deut Mochdre da vezañ, gant tiez nevez, stalioù hag un takad greanterezh (Parc Busnes Mochdre).

## Mabinogi
Displegañ a reer anv ar gêriadenn gant un istor a gonter er Mabinogi, e kontadenn Math, mab Mathonwy. Er gontadenn emañ Gwydion ha brezelourien eus Rouantelezh Gwynedd o laerezh moc'h e lez Pryderi e Dyfed. War o hent da zistreiñ da hanternoz Kembre, gant brezelourien Dyfed war o lerc'h, e chomont a-sav e meur a lec'h anvet "Mochdref" (kêr ar moc'h) pe "Mochnant" (traoñienn ar moc'h). Al lec'h diwezhañ, a-raok dezho treuziñ ar stêr Conwy da erruout e Gwynedd, eo kêriadenn Mochdre Sir Conwy.
Kuzul Sruighlea

**Kuzul Sruighlea** (*Comhairle Shruighlea* e gouezeleg; *Stirling Council* e saozneg) a zo unan eus 32 *[[Rannadurioù Skos|dakad-kuzul]]* pe "kuzulva" Bro-Skos. E kêr Sruighlea emañ ar pennlec'h. Savet eo bet e 1994.

## Liammoù diavaez

*Lec'hienn ofisiel
Philippe Abjean

Ganet eo bet **Philippe Abjean** e miz Ebrel 1953 e Bar-sur-Seine e departamant an Aube. 

Bet eo bet kelenner war ar brederouriezh hag anavezet eo evel stourmer sevenadurel ha speredel katolik. 

## Buhezskrid

### Bugale ha stummerezh
Tad Philippe Abjean genidik eus Kastell-Paol Lakaet e voe da brizoniad gant an Alamaned e-pad an Eil Brezel-bed.

Kresket en doa e Kastell-Paol, e Penn-ar-Bed, en ur metoù merket gant ur pleustr katolik kreñv

### Red-micher
Goude e studioù e kelennas ar brederouriezh er C’hameroun etre 1976 ha 1983. 

Kelenn a ra e lise Kreisker betek 2015.

Pennlec'h ar gazetenn Le Télégramme eo abaoe 1987.

### Tro Breiz
E 1990 Aozet e vo gant Philippe Abjean lidañ 1500vet deiz-ha-bloaz marteze ganedigezh Paol Aorelian a dremenas evit bezañ sant diazezer Kastell-Paol. Soñjet e oa bet an darvoud-se evel un troad-vrec’h e « milved ar Gapesianed » lidet tri bloaz a-raok gant ar prezidant François Mitterrand.

## Notennoù ha daveennoù

## Liamm diavaez
* « La Bretagne avec Philippe Abjean », abadenn skiwnwel *Le Jour du Seigneur*
Félix Le Garrec

**Félix Le Garrec** zo ur skeudenner, sevener filmoù ha stourmer breizhat, ganet e 1930. Bet eo bet da gentañ skeudenner e Ploneour-Lanwern. Pried eo da Nicole Le Garrec-Le Pape.

Krouet en doa gant e wreg ha René Vautier Unvez produiñ sinema Breizh (Unité de Production cinématographique en Bretagne) e 1970.

E penn an ARC (Atelier Régional de Cinéma-Stal Rannvroel Sinema Breizh) e voe gant Nicole, e bried, e 1981. Pal ar stal a oa stummañ re yaouank war vicherioù ar sinema.

Resevet en deus Kolier an Erminig asambles gant e wreg e e Naoned e 2014.

### Oberennoù
Bet eo bet skeudenner-leurenn war ar filmoù-mañ sevenet gant René Vautier hag e wreg
  
* 1974 La Folle de Toujane,
* 1975 Quand tu disais, Valéry,

Karget eo bet eus ar skeudeenn evit René Vautier er fimoù-mañ :
  
* 1971 Mourir pour des images
* 1976 Le poisson commande

Sevenet en deus an diaporamaoù-mañ gant e wreg Nicole :

* La langue bretonne
* le remembrement
* Ouessant
* Olympic bravery, etc

Hag an teul-fimoù-mañ :
  
* 1977 Diwan
* 1978 Mazoutés aujourd'hui
* 1979 Santik du
* 1980 Plogoff, des pierres contre des fusils
* 1984 La chapelle de Languivoa
* 1987 L'ouragan
* 1990 Les enfants dauphins
* 1992 La porte du Danube
* 1993 Opération livres Mali
* 1993 Les enfants du Lougre
* 1995 Pierre-Jakez Hélias, l'émerveilleur

#### Mammennoù
* ABP (Agence Bretagne Presse).
* Bretagne Culture Diversité-Sevenadurioù. 
* Skol-Uhel ar Vro.
Cast Away (film)

**Cast Away** zo ur film savet e 2000 gant Robert Zemeckis, Tom Hanks an aktour pennañ anezhañ. Troet eo bet en enez Monuriki, er Gwalarn d'ar Fidji. Kontañ a ra istor un implijiad eus ar FedEx, Chuck Noland, peñseet en un enezenn didud e Meurvor Habask ar Su. Klask a ra dreistvevañ oc'h implijout ar pezh a chom eus kargad ar c'harr-nij. 

C'hoariet eo pried Chuck Noland gant Helen Hunt.

Golden Globes 2001 : Golden Globe an aktour gwellañ en ur film dramatek da Dom Hanks.
Mic'hail Kalachnikov

*Evit ar strollad embregerezhioù a-vremañ, gwelet [[Kalachnikov (strollad)]]*.

**Mic'hail Timofeyevitch Kalachnikov**, e rusianeg *Михаил Тимофеевич Калашников*, bet ganet d'an 10 a viz Du 1919 e Kouria (RSKS Rusia), hag aet eo da anaon d'an 23 a viz Kerzu 2013, oadet a 94 vloaz, en Ijevsk (Oudmourtia), a oa ur soudard soviedat, hag un ijinour savet gantañ armoù, en o zouez an AK-47 brudet dre ar bed a-bezh.

## Buhez
Ganet e oa en ur familh peizanted, koulaked anezho, e kêriadenn Kouria e 1919. Bleiner tankoù e voe e-kerzh an Eil brezel-bed, ha gwall c'hloazet e voe e emgann Briansk e 1941, en un heuliad tagadennoù hag a glaske herzel ouzh al lu alaman da dizhout Moskov. Ijinour ha letanant-jeneral en Arme Ruz eo bet.

## Armoù ijinet
Krouer ur 150 arm bennak eo, en o zouez :

* AK-47
* AKM
* AK-74 / AKS-74U / AK-74M / AKS-74
* AK-101 / AK-102
* AK-103 / AK-104
* AK-105
* AK-12
* RPK 
* RPK-74
* PK / PKM / PKP
* Fuzuilh damaotomatek Saiga

## Levrlennadur

*  *Ma vie en rafales*, buhezskrid asambles gant Elena Joly, troet e galleg diwar ar rusianeg gant ar genskrivagnerez, Seuil, 2003, 264 p., ISBN 978-2020565332
*  Elena Kalachnikova, *Kalashnikov: The Inside Story of the Designer and His Weapons*, Ironside Intl Pub., 2011, 328 p., ISBN 9780935554038

## Liammoù diavaez
*Danvez video Mic'hail Kalachnikov a zo aet da anaon
Battlefield: Bad Company 2

**Battlefield: Bad Company 2**, rr c'hoari d'eus an heulienn c'hoarioù video Battlefield Serie ez eo. Savet ez eo bet gant ar studio Digital Illusions Ce hag embannet gant Electronic Arts pe EA games e miz meurzh 2010. 

Ur c'hoari feuls ez eo mennet da vont etrezek c'hoarierien gour anezho.

## Istor ar c'hoari

Aergelc'h an istor a zo unan ijinet en dazont tost, ur brezel a zo savet etre Rusia hag ar Stadoù-unanet Amerikan.

## Heuliad

Un ouzhpennadur DLC a zo bet d'ar c'hoari **Battlefield : Bad Company 2** anveet Battlefield: Bad Company 2 Vietnam e Kerzu 2010.

Un ouzhpennadur all doare DLC a zo bet d'ar 3 a viz Kerzu 2010 anveet Battlefield Bad Company 2: SPECACT Kit Upgrade

## Liammoù diavaez

Lec'hienn ofisiel Battlefield Bad Company2

Filmig kinnig Battlefield : Bad Company 2

## Notennoù ha daveennoù
Battlefield: Bad Company 2 Vietnam

**Battlefield: Bad Company 2 Vietnam** a zo ur c'hoari eus an heuliad c'hoarioù video Battlefield Serie. Bet eo un heulienn adnevesaet eus ar c'hoari Battlefield Vietnam.

Un ouzhpennadur d'ar c'hoari Battlefield: Bad Company 2 ez eo, a ro an tu d'ar c'hoarierien da vont etrezek brezel Vietnam.
An tu a vo kavet d'e c'hoari war urzhiataer, Xbox 360, ha PlayStation 3.

Pemp kartenn nevez "armoù" ha "mekanikoù" adsavet adal gwirvoud ar brezel-se, setu nevezenti an ouzhpennadur.

## Kartennoù ar c'hoari
* Bon Strategiel
* Torgenn 137
* Templ Cao Son
* Traoñienn Phu Bai
* Aozadur emgann Hastings

## Aergelc'h istorel

Restr:M48tank-USMarines-Vietnam.jpg|Brezel Vietnam emgann e Phu Bai
Restr:Dong Ha, Vietnam Operation Hastings.jpg|Oberiadur emgann Hastings
Restr:UH-1D Operation MacArthur Vietnam 1967.jpg|Bell UH-1 Iroquois a c'haller implijout er c'hoari
Restr:3rdMarineDivisionVietnam1968h.JPEG| Bon strategiel an 3de rannlu Marines e brezel Viêt-Nam


## Liammoù diavaez
*Filmig kinnig ar c'hoari Battlefield Bad Company 2 Vietnam
*Lec'hienn ofisiel ar c'hoari Battlefield bad Company 2 Vietnam 
*Filmig c'hoari Battlefield : Bad Company 2 Vietnam Operation Hastings
*Filmig tañva ofisiel d'ar c'hoari
Gayelord Hauser

**Dr. Benjamin Gayelord Hauser** (17  a viz Mae 1895 – 26 a viz Kerzu 1984) a oa emvagadour american a deus meulet ar 'magadurezh naturel' e-kreiz an XXvet kantved.
Fenikia

Ar **Fenikianed** a oa ur bobl eus an Henamzer, e reter ar Mor Kreizdouar, war aodoù Liban a-vremañ, eus 1500 kt JK da 300 kt JK. Peder c'hêr brudet a oa : Byblos, Sidon, Tyros hag Arwad.
Eil emgann ar Marne

**Eil emgann ar Marne** zo un emgann e Bro-C'hall e-kerzh ar Brezel-bed kentañ adalek ar 27 a viz Mae 1918 betek ar 6 a viz Eost 1918.
Fillide Melandroni

**Fillide Melandroni**, ganet e 1581 e Siena, a greder peurvuiañ, marvet e 1618, a oa ur gourtizanez italian eus ar .

Deuet e oa da-heul he zud da chom da Roma. Daremprediñ a reas tud pinvidik eus an Iliz ha metoù an arc'hant bras, kardinaled, hag an arc'hantour Vincenzo Giustiniani, unan eus harperien al livour Caravaggio. Kourtizanez e oa er palezioù, ha gast war ar straedoù. Berzh a rae e Roma, ha kerc'het e veze d'ar festoù aozet gant tud uhel. Serc'h e oa bet da Garavaggio, a greder, ha marteze d'ar c'hardinal Del Monte. 

Hi eo a weler e meur a boltred graet gant Caravaggio e dibenn ar bloavezhioù 1590: evel Santez Katell en daolenn Santa Caterina d'Alessandria, Mari en daolenn *Marta ha Mari* (Marta e Maria Maddalena), Judit en daolenn Judit ha Holofern (Giuditta e Oloferne). Marteze e veze gwelet ivez en oberennoù kollet niverus al livour, met goude 1599 n'eus ket keloù anezhi ken.

E miz C'hwevrer 1599 e voe dastumet Fillide gant polis ar pab, hag a-gevret ganti e oa Ranuccio Tomassoni, ur paotr yaouank hag a seblante bout hec'h houlier. Hennezh a deue eus un tiegezh mat, met kavet e veze e anv e dihelloù ar polis gant anvioù gisti goude ma ne oa ket pratik dezho. Harzet e oa bet dre ma oa bet dizurzh gante en un abadenn malarjez trouzus-bras en he zi. 

E-touez mignoned Fillide e oa Anna Bianchini, ur gourtizanez all, hag a weler en Mari Madalen e Conversione della Maddalena, hag ivez en Marta en daolenn Marta ha Mari (pa oa Fillide en Mari), hag en mamm Jezuz en daolenn *Riposo durante la fuga in Egitto*. 

Krediñ a reer e oa bet serc'h d'ar c'hlezeataer Ranuccio Tomassoni, un den hag a voe lazhet gant Caravaggio en 1606. Terni Tomassoni, breur da Ranuccio, an hini a oa houlier ganti. Deskiñ a reas Fillide ar vicher da veur a gourtizanez all.

En 1612 e rankas Fillide kuitaat Roma, dre ma oa bet lakaet klask warni gant tiegezh ar barzh hag alvokad apostolek Giulio Strozzi, he serc'heg d'an ampoent.

Mervel a eure Fillide en 1618, da seizh vloaz ha tregont, hag an Iliz a nac'has outi bout beziet e douar santel. 

## Poltredoù
Poltredet e voe meur a wech gant al livour Caravaggio : 
**[[Ritratto di Cortigiana]]* (1597), graet evit an arc'hantour Vincenzo Giustiniani. E Berlin edo ar poltred er Mirdi Kaiser Friedrich. Kollet pe distrujet eo bet e-pad an eil brezel-bed. 
* *[[Marta_e_Maria_Maddalena]]* (1598), Institute of Arts (Detroit)
* Santa Caterina d'Alessandria (1598), war ziskouez e Madrid, er Mirdi Thyssen-Bornemisza (Madrid). 
*Giuditta e Oloferne. Evezh a daoler ouzh genoù heuget Judit, intañvez yaouank, hag ouzh tres drouk he matezh, ur wrac'h roufennet ha dizant anezhi.
**[[Natività con i santi Lorenzo e Francesco]]*, 1600, eoullivadur, 268 cm × 197 cm. War ziskouez e oa e Palermo, en Oratorio di San Lorenzo, pa voe laeret e 1969. 

 
Michelangelo Caravaggio 060.jpg|*[[Santa Caterina d'Alessandria]]*
Caravaggio_Martha%26Mary.jpg| Marta_e_Maria_Maddalena 
Caravaggio - Giuditta e Oloferne (ca. 1599).jpg|*Judit o tibennañ Olofern*
Michelangelo_Caravaggio_035.jpg|*[[Natività con i santi Lorenzo e Francesco]]*, 1600.


## Liamm diavaez
*http://www.cultorweb.com/Caravaggio/Fi.html